આજનો યુવાન અરેંજ મેરેજ માટેની મિટિંગમાં પણ બિંદાસ કહી દે છે કે, “મારો સ્વભાવ જરા ગુસ્સાવાળો છે. કોઈ ન ગમતી વાતે ગુસ્સો આવી જાય પણ તરત ઊતરી જાય છે. મારો ગુસ્સો લાંબો ન ચાલે. તો..” ને ત્યારે છોકરી પણ હસીને બિંદાસપણે જવાબ આપી દેય, “..તો હું તમારો ગુસ્સો સહન કરી શકું પણ મારાથી કોઈવાર નાની જીદ થઈ જાય તો તમારે સહન કરવી પડશે.” ત્યારે યુવાન હસીને બોલી દે કે, “જીદ મારા ગુસ્સા જેટલી નાની હોય તો સહન થઈ શકશે પણ મને આમ ‘તમે.. તમારે..’ એમ માનથી નહીં બોલાવવાનો. આ બધું ઓક્વર્ડ લાગે. એટલે ‘તું’ કહી શકે.” ખરેખર આજની યંગ જનરેશન આવા પારદર્શક સંબંધોમાં ખુશ છે. એને મન પરના પડદા વગરની દીવાલો વધુ ગમે છે.